વાર્તા : બૉબી જાસૂસની કહાણી શરૂ થાય છે હૈદરાબાદ શહેરથી. બિલકિસ અહમદ ઉર્ફે બૉબી (વિદ્યા બાલન) પોતાના પરિવાર સાથે રહે છે. બૉબી સાથે તેની બે બહેનો, તેના માતા-પિતા રહે છે. બૉબીને જાસૂસીનો શોખ છે અને તેના પિતાને બૉબીનું આમ મોડી રાત સુધી બહાર ફરતા રહેવું અને લોકોની જાસૂસી કરવી બિલ્કુલ પસંદ નથી, પણ બૉબીની માતા તેનો બહુ સપોર્ટ કરે છે. બૉબી પોતાના મહોલ્લાની આસપાસ રહેતા લોકો દ્વારા લાવવામાં આવેલ તેમના પરિવારો સાથે સંકળાયેલ કેસોની છાનબીન કરે છે અને સાથે જ એક મોટી ડિટેક્ટિવ કમ્પનીમાં નોકરી મેળવવા માટે પણ પ્રયત્ન કરતી રહે છે. એક દિવસ બૉબી પાસે એક યુવતીને શોધી કાઢવાનો કેસ આવે છે અને તે માટે તેને મોટી રકમ આપવામાં આવે છે. ઉપરાંત બૉબીને આવા જ બીજા કેસો પણ આવે છે અને તેને સારી એવી રકમ આપવામાં આવે છે, પરંતુ એક દિવસ બૉબીને લાગે છે કે ક્યાંક તે કંઇક ખોટુ તો નથી કરી રહી? આવો અહેસાસ થતા જ બૉબીની આખી દુનિયા બદલાઈ જાય છે. દરમિયાન બૉબીની વહારે આવે છે તસવ્વુર (અલી ફઝલ). આ કેસ બૉબીની જિંદગીને સમ્પૂર્ણપણે બદલાઈ જાય છે. હવે બૉબીના જીવનમાં શું પરિવર્તનો આવે છે? તે જાણવા માટે જરૂર જુઓ બૉબી જાસૂસ.